CELEX: 62019CN0700
Language: sk
Date: 2019-09-20 00:00:00
Title: Vec C-700/19 P: Odvolanie podané 20. septembra 2019: Toshiba Samsung Storage Technology Corp., Toshiba Samsung Storage Technology Korea Corp. proti rozsudku Všeobecného súdu (piata komora) z 12. júla 2019 vo veci T-8/16, Toshiba Samsung Storage Technology, Toshiba Samsung Storage Technology Korea/Komisia

11.11.2019   
            
            
               SK
            
            
               Úradný vestník Európskej únie
            
            
               C 383/52
            
         
      Odvolanie podané 20. septembra 2019: Toshiba Samsung Storage Technology Corp., Toshiba Samsung Storage Technology Korea Corp. proti rozsudku Všeobecného súdu (piata komora) z 12. júla 2019 vo veci T-8/16, Toshiba Samsung Storage Technology, Toshiba Samsung Storage Technology Korea/Komisia
      (Vec C-700/19 P)
      (2019/C 383/61)
      Jazyk konania: angličtina
      
         Účastníci konania
      
      
         Odvolateľky: Toshiba Samsung Storage Technology Corp., Toshiba Samsung Storage Technology Korea Corp. (ďalej len „odvolateľky“) (v zastúpení: M. Bay, avvocato, J. Ruiz Calzado, abogado, A. Aresu, avvocato)
      
         Ďalší účastník konania: Európska komisia
      
         Návrhy odvolateliek
      
      Odvolateľky navrhujú, aby Súdny dvor:
      
                  —
               
               
                  zrušil napadnutý rozsudok Všeobecného súdu,
               
            
                  —
               
               
                  zrušil rozhodnutie Komisie vo veci COMP/39.639 – Optické diskové mechaniky v rozsahu, v akom sa týka odvolateliek,
               
            
                  —
               
               
                  zrušil alebo znížil pokutu, ktorá bola odvolateľkám uložená v uvedenom rozhodnutí,
               
            
                  —
               
               
                  uložil Komisii povinnosť nahradiť trovy prvostupňového a odvolacieho konania a
               
            
                  —
               
               
                  prijal akékoľvek iné opatrenia, ktoré uzná za vhodné v rámci okolností vo veci.
               
            
         Odvolacie dôvody a hlavné tvrdenia
      
      Odvolateľky na podporu svoju odvolania uvádzajú štyri odvolacie dôvody.
      Prvý odvolací dôvod je založený na nesprávnom právnom posúdení v súvislosti s prvou, druhou a treťou časťou prvého žalobného dôvodu v prvostupňovom konaní, ktoré spočívajú v porušeniach podstatných formálnych náležitostí a práva na obhajobu.
      Druhý odvolací dôvod je založený na nesprávnom právnom posúdení v rámci stanovenia právneho kritéria na účely existencie jediného a pokračujúceho porušenia.
      Tretí odvolací dôvod je založený na porušení práva na obhajobu a na uplatnení nesprávneho právneho kritéria.
      Štvrtý odvolací dôvod je založený na nesplnení podstatných formálnych náležitostí, úplne nedostatočnom odôvodnení zamietnutia prvej časti (nedostatok právomoci) druhého žalobného dôvodu v rámci prvostupňového konania a na pochybení pri uplatnení právneho kritéria upravujúceho prípustnosť dôkazov.